open-index/open-wikipedia-markdown huggingface dataset:
Marojejyn kansallispuisto

**Marojejyn kansallispuisto** on luonnonsuojelualue Madagaskarin pohjoisosassa. Se on osa Unescon maailmanperintökohdetta Atsinananan sademetsät.

Marojejyn vuorijono oli yksi Madagaskarin ensimmäisistä luonnonsuojelualueista. Sinne oli pääsy vain tutkijoilla vuosina 1952–1998. Sen jälkeen puisto muutettiin kansallispuistoksi, jossa pääsevät käymään myös matkailijat.

Puiston pinta-ala on 55&nbsp;500 hehtaaria. Siellä kasvaa monentyyppistä metsää rannikon sademetsistä vuoriston pensaikkoihin. Alueella tavataan ainakin 275 lajia saniaisia, 35 palmulajia, 149 lajia sammakkoeläimiä ja matelijoita sekä 118 lintulajia. Puistossa elää yksitoista lajia puoliapinoita.

## Lähteet

## Aiheesta muualla

* Marojejy National Park *Travel Madagascar*
Järva-Jaani (kunta)

**Järva-Jaani** () oli kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi.

Kunta sijaitsi maakunnan koillisosassa Paiden koillis- ja Rakveren lounaispuolella. Järva-Jaanissa oli arviolta 1&nbsp;554 asukasta (vuonna 2016) ja sen pinta-ala oli 126,76 neliökilometriä.

Järva-Jaanin kuntaan kuului Järva-Jaanin kauppala (*alev*) ja yhdeksän kylää: Jalalõpe, Jalgsema, Kagavere, Karinu, Kuksema, Metsla, Metstaguse, Ramma ja Seliküla.

## Väestö
Vuoden 2011 väestönlaskennan mukaan Järva-Jaanin kunnassa (Järva-Jaanin kauppala mukaan lukien) oli 1 488 asukasta, joista 1 449 (97,4 %) oli virolaisia, 24 (1,6 %) venäläisiä ja 15 (1,0 %) muita kansallisuuksia.

## Kuvia

Tiedosto:Järva-Jaani_tuletõrjemuuseum.jpg|Järvä-Jaanin palokuntamuseo
Tiedosto:Järva-Jaani kirik1.jpg|Järvä-Jaanin kirkko
Tiedosto:Kasekopli staadion.jpg|Kasekoplin jalkapallokenttä


## Lähteet

## Aiheesta muualla
Ranomafanan kansallispuisto

**Ranomafanan kansallispuisto** on luonnonsuojelualue Madagaskarin kaakkoisosassa. Kolme aluetta kansallispuistosta kuuluu Unescon maailmanperintökohteeseen Atsinananan sademetsät.

Ranomafanan kansallispuisto sijaitsee vuoristossa 800 ja 1200 metrin välillä. Puiston läpi virtaa Namorona-joki.

Puistosta löydettiin uusi makilaji kultabokombali vuonna 1986. Siellä elää monia nisäkäslajeja, etenkin puoliapinoita.

## Lähteet

## Aiheesta muualla
Kareda

**Kareda** () oli kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi.

Kunta sijaitsi maakunnan keskiosassa Paiden koillispuolella. Karedassa oli arviolta 582 asukasta (vuonna 2016) ja sen pinta-ala oli 91,64 neliökilometriä.

Karedaan kuului yksi pienkauppala (*alevik*), Peetri, ja 11 kylää: Ammuta, Ataste, Esna, Kareda, Köisi, Müüsleri, Viru, Vodja, Ämbra, Õle ja Öötla.

## Väestö
Vuoden 2011 väestönlaskennan mukaan Karedan kunnassa oli 631 asukasta, joista 612 (97,0 %) oli virolaisia, 12 (1,9 %) venäläisiä ja 6 (1,0 %) muita kansallisuuksia.

## Kuvia

Tiedosto:Järva-Peetri kiriku üldvaade.jpg|Järva-Peetrin kirkko
Tiedosto:Muusleri-mois1.jpg|Müüslerin kartanon jäänteitä


## Lähteet

## Aiheesta muualla
Masoalan kansallispuisto

**Masoalan kansallispuisto** on luonnonsuojelualue Madagaskarin koillisosassa. Kuusi aluetta kansallispuistosta kuuluu Unescon maailmanperintökohteeseen Atsinananan sademetsät.

Puisto on  Madagaskarin laajin luonnonsuojelualue, ja siihen sisältyy 2&nbsp;300 neliökilometriä metsää ja sata neliökilometriä merialuetta.

Masoalan kansallispuisto sijaitsee Masoalan niemimaalla, jossa on myös hienoja uimarantoja. Niemimaa on Madagaskarin biodiversiteetiltään runsainta aluetta.

## Lähteet

## Aiheesta muualla
Koeru

**Koeru** on pienkauppala ja entinen kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi. Koerun kunnan keskus,Koerun pienkauppala, säilyi muutoksessa pienkauppalana.

## Entinen kunta
Koerun kunta sijaitsi maakunnan itäosassa Paiden itäpuolella. Koerussa oli arviolta 2&nbsp;110 asukasta (vuonna 2016) ja sen pinta-ala oli 236,94 neliökilometriä.

Koeruun kuului Koerun pienkauppala (*alevik*) ja 26 kylää: Abaja, Aruküla, Ervita, Jõeküla, Kalitsa, Kapu, Koidu-Ellavere, Kuusna, Laaneotsa, Liusvere, Merja, Norra, Preedi, Puhmu, Rõhu, Salutaguse, Santovi, Tammiku, Tudre, Udeva, Vahuküla, Valila, Vao, Visusti, Vuti ja Väinjärve.

## Väestö
Vuoden 2011 väestönlaskennan mukaan Koerun kunnassa oli 2 203 asukasta, joista 2 091 (94,9 %) oli virolaisia, 60 (2,7 %) venäläisiä ja 51 (2,3 %) muita kansallisuuksia.

## Kuvia

Tiedosto:Windmill Ervita in Estonia.jpg|Ervitan tuulimylly
Tiedosto:Aruküla mõisa peahoone eest.jpg|Arukülan kartano
Tiedosto:Koeru_kirik.jpg|Koerun kirkko


## Lähteet

## Aiheesta muualla
Hidden Figures – varjoon jääneet

**Hidden Figures – varjoon jääneet** on vuonna 2016 ensi-iltansa saanut Theodore Melfin ohjaama tositapahtumiin pohjautuva draamaelokuva, joka pohjautuu Margot Lee Shetterlyn tietokirjaan *[[Hidden Figures (kirja)|Hidden Figures]]*. Elokuva kertoo Nasassa 1960-luvun rotuerottelun aikaan matemaatikkoina työskennelleistä afroamerikkalaisista naisista Katherine Johnson (Taraji P. Henson), Dorothy Vaughan (Octavia Spencer) ja  Mary Jackson (Janelle Monáe). Sivuosissa ovat Kevin Costner, Kirsten Dunst, Jim Parsons, Glen Powell ja Mahershala Ali.

Elokuva sai ensi-iltansa Yhdysvalloissa 25. joulukuuta 2016 ja Suomessa 8. maaliskuuta 2017.  

## Juoni

Johnson, Vaughan ja Jackson työskentelevät laskijoina Langley Research Centeriin kuuluvassa segrekoidussa West Area Computers -yksikössä. He etenevät urallaan rikkoen samalla rotuerottelun rajoja. Johnson päätyy matemaatikoksi miehitettyjen lentojen ohjelmaan. Vaughan siirtyy käsin laskennasta tietokonelaskennan pariin ja lopulta esimieheksi. Jackson valmistuu insinööriksi opiskeltuaan myös vain valkoisille tarkoitetussa koulussa.

## Näyttelijät

## Vastaanotto
### Arvostelut
Elokuva on saanut erinomaisen vastaanoton kriitikoilta. Arvosteluja keräävän Rotten Tomatoes -sivuston mukaan 92&nbsp;% kriitikoista on antanut elokuvalle positiivisen arvosanan keskiarvolla 7,5/10. Keräys perustuu 222 arviointiin. Metacriticissä elokuvalla on 74 pistettä 100:sta. *[[Hufvudstadsbladet]]in* Krister Uggeldahl antoi elokuvalle kolme tähteä ja luonnehti sitä ”sovinnaiseksi ja velvollisuudentuntoiseksi mutta samalla varsin sympaattiseksi”.

### Palkinnot ja ehdokkuudet

## Lähteet

## Aiheesta muualla

*
Benin kesäolympialaisissa 2004

**[[Benin]]** osallistui **[[Kesäolympialaiset 2004|Ateenan kesäolympialaisiin vuonna 2004]]** joukkueella, johon kuului neljä urheilijaa. He osallistuivat uintiin ja yleisurheiluun. Maan lipunkantajana avajaisissa toimi pikajuoksija Fabienne Féraez. Kyseessä oli maan kahdeksas esiintyminen olympialaisissa, eikä se saavuttanut mitaleita.

## Joukkue
### Uinti

*Alois Dansou - Miesten 50 metrin vapaauinti
*Gloria Koussihouede - Naisten 100 metrin vapaauinti

### Yleisurheilu

*Souhalia Alamou - Miesten 100 metrin juoksu
*Fabienne Féraez - Naisten 200 metrin juoksu

## Lähteet
Benin kesäolympialaisissa 2000

**[[Benin]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** joukkueella, johon kuului neljä urheilijaa. He osallistuivat taekwondoon, tennikseen ja yleisurheiluun. Maan lipunkantajana avajaisissa toimi pikajuoksija Laure Kuetey. Kyseessä oli maan seitsemäs esiintyminen olympialaisissa, eikä se saavuttanut mitaleita.

## Joukkue
### Taekwondo

*Stanislas Oqoudjobi - Miesten kevytsarja (58-68 kg)

### Tennis

*Christophe Pognon - Miesten kaksinpeli

### Yleisurheilu

*Pascal Dangbo - Miesten 200 metrin juoksu
*Laura Kuetey - Naisten 100 metrin juoksu

## Lähteet
Finnish B

**Finnish B** on suomi vieraana kielenä -oppiaine. Aine kuuluu IB-diplomiohjelmaan. Se kuuluu Group 2 -kieliin, joihin kuuluu noin 80 eri kieltä. Suomessa Finnish B:n voi ottaa paluumuuttaja tai opiskelija, jolla on suomi toisena kielenä. Ulkomailla opiskelua pitäisi olla ainakin yli kaksi vuotta, jotta voisi ottaa Finnish B:n. Finnish B on myös tarjolla muutamassa muussa maassa kuin Suomessa. Opiskelussa keskitytään enimmäkseen suomen kirjoittamiseen ja puhumiseen. Finnish B -ainetta pystyy opiskelemaan SL- tai HL-tasoisena, riippuen lukion tarjonnasta. SL-lyhenne tulee sanoista Standard Level () ja HL-lyhenne tulee sanoista Higher Level ().

## Sisältö
Finnish B:ssä käsitellään kahden vuoden aikana erilaisia aihealueita, jotka kehittävät opiskelijan puhumis- ja kirjoittamistaitoja. Käsiteltäviä aiheita ovat sosiaaliset suhteet, media, kommunikaatio ja maailmanlaajuiset ongelmat. Opiskelijat voivat lisäksi valita kaksi vapaaehtoista aihetta. Ne voivat olla esimerkiksi terveys, tieteet ja teknologia tai vapaa-aika. Lisäksi HL-tason opiskelijat käsittelevät kaksi kaunokirjallista teosta.

## Arviointi
Internal assessment () tarkoittaa koulun opettajien arvioitavaa työtä, joka mittaa oppilaan pätevyyttä taidossa joita on vaikea määritellä kirjoitetuiden tehtävien perusteella, kuten esimerkiksi puhumistaito tai laboratoriotyöskentely) on 30 % loppuarvosanasta. Sisäiseen arviointiin kuuluu opiskelijan suullisen esitelmä, luokan yhteinen keskustelu ja kirjoitustyö. Suullinen esitelmä ja keskustelu ovat opettajan kanssa. Opettaja antaa kaikille arvosanat, ja näistä osa lähetetään arvioitavaksi eteenpäin IB:n arvostelijalle. Puhe liittyy vapaaehtoiseen aiheiseen ja kesto on 8–10 minuuttia. Ryhmäkeskustelussa opettaja antaa kolme aihetta pakollisista aineista. Kirjoitustyön pituus ja aihe riippuu opiskelijan tasosta: SL-opiskelijat kirjoittavat 250–450 sanan työn ja sen lisäksi 150–200 sanan perustelutekstin. HL-opiskelijat kirjoittavat puolestaan 450–600 sanan luovan kirjoitelman ja sen lisäksi 150–250 sanan perustelutekstin. Kirjoitelmassa pitää kirjoittaa yhdestä tai kahdesta kaunokirjallisesta teoksesta.

External assessment () muodostaa 70 % arvosanasta. Siihen kuuluu luetun ymmärtämisen tehtäviä ja tasosta riippuen vähintään 250 tai 450 sanan pituinen kirjoitustyö.

## Lähteet
* Tampereen lyseon lukio: IB Guide 2018–2019

### Viitteet
Benin kesäolympialaisissa 1996

**[[Benin]]** osallistui **[[Kesäolympialaiset 1996|Atlantan kesäolympialaisiin vuonna 1996]]** joukkueella, johon kuului viisi urheilijaa. He kaikki osallistuivat yleisurheiluun. Maan lipunkantajana avajaisissa toimi pikajuoksija Laure Kuetey. Kyseessä oli maan kuudes esiintyminen olympialaisissa, eikä se saavuttanut mitaleita.

## Joukkue
### Yleisurheilu

*Eric Agueh - Miesten 100 metrin juoksu, 4x100 metrin viesti
*Pascal Dangbo - Miesten 200 metrin juoksu, 4x100 metrin viesti
*Arcadius Fanoi - Miesten 4x100 metrin viesti
*Issa Alassane-Ousséni - Miesten 4x100 metrin viesti
*Laure Kuetey - Naisten 200 metrin juoksu

## Lähteet
Benin kesäolympialaisissa 1992

**[[Benin]]** osallistui **[[Kesäolympialaiset 1992|Barcelonan kesäolympialaisiin vuonna 1992]]** joukkueella, johon kuului kuusi urheilijaa. He osallistuivat pyöräilyyn ja yleisurheiluun. Maan lipunkantajana avajaisissa toimi pituushyppääjä Sonya Agbéssi. Kyseessä oli maan viides esiintyminen olympialaisissa, eikä se saavuttanut mitaleita.

## Joukkue
### Pyöräily

*Fernand Gandaho - Miesten maantieajo
*Cossi Houegban - Miesten maantieajo

### Yleisurheilu

*Pascal Dangbo - Miesten 100 metrin juoksu
*Idrissou Tamimou - Miesten 800 ja 1&nbsp;500 metrin juoksut
*Laure Kuetey - Naisten 100 metrin juoksu
*Sonya Agbéssi - Naisten pituushyppy

## Lähteet
Mustalammi (Tampere, Villilä)

**Mustalammi**  on Pirkanmaalla Tampereella Villilässä sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Mustalammi on osa Vihnusjärven valuma-aluetta.

## Maantietoa
Lampi on 150 metriä pitkä, 100 metriä leveä ja sen pinta-ala on 0,9 hehtaaria. Siihen ei laske ojia, mutta sen oma laskuoja yhtyy 300 metrin päässä Nokialla virtaavaan Myllypuroon. Lampi on muodostunut saman harjujakson taakse kuin Vihnusjärvi ja Likolammi.  Lammen rantaviivan pituus on 350 metriä. Lammen koillispuolella kohoaa Mustavuori, jonka lounaisrinteessä sijaitsee lammelle laskeva laskettelurinne. Pohjoispuolella sijaitsee Kalkunvuoren kalliopaljastumat ja jyrkänne. Lammelle johtavat tiet laskettelukeskuksen ja tehtaan pihoihin. Lammella ei ole asutusta. Pyhäjärvi sijaitsee lammesta 200 metriä etelään. Näiden välissä kulkevat yhdystie 13793 ja valtatie 12.

## Historiaa
Vuoden 1953 peruskartassa lammen pohjoispäässä sijaitsi tehtaan rakennus. Viereisiä hiekkakuoppia oli jo alettu kaivaa. Laskettelurinne näkyy vuoden 1975 peruskartasta, jossa on myös valtatie 12.

## Lähteet
Siri Pettersen

**Siri Pettersen** (s. 28. lokakuuta 1971 Raisivuono) on norjalainen kirjailija.

Pettersen on kirjoittanut Korpinkehät-fantasiatrilogian, jonka käännösoikeudet on myyty muun muassa Suomeen, Ruotsiin, Tanskaan, Puolaan, Tšekkiin ja Brasiliaan. Teokset ammentavat skandinaavisesta mytologiasta ja kansanperinteestä. Trilogian avausosa *Odininlapsi* voitti norjalaisen fantasiakirjallisuuspalkinto Fabelprisenin. Se oli myös ehdolla Tähtifantasia-palkinnon saajaksi 2016. Vuonna 2022 Pettersenin Vardari-trilogian avausosa *Rautasusi* oli myös ehdolla Tähtifantasia-palkinnon saajaksi.

Pettersen on työskennellyt myös graafisena suunnittelijana ja sarjakuvapiirtäjänä.

## Teokset
;Korpinkehät-trilogia
* 
* 
* 

;Vardari-trilogia
* 

;Muut teokset
* 

## Lähteet

## Aiheesta muualla
* Siri Pettersenin kotisivut
Toivon tuolla puolen

**Toivon tuolla puolen** on vuonna 2017 ensi-iltansa saanut draamakomediaelokuva, jonka on ohjannut Aki Kaurismäki. Elokuva kertoo syyrialaisesta pakolaisesta (Sherwan Haji) ja suomalaisesta kauppamatkustajasta (Sakari Kuosmanen). Se on toinen osa Kaurismäen satamakaupunkitrilogiassa *[[Le Havre (elokuva)|Le Havren]]* (2011) jälkeen. Elokuva on kuvattu pääosin Helsingissä. Sen on tuottanut Sputnik Oy yhteistyössä Bufo Oy:n, Yleisradion ja ZDF Arten kanssa.

*Toivon tuolla puolen* sai ensi-iltansa 3. helmikuuta 2017. Elokuva sai kuusi Jussi-ehdokkuutta: parhaasta elokuvasta, ohjauksesta, miespääosasta (Haji), käsikirjoituksesta, leikkauksesta ja pukusuunnittelusta. Elokuva keräsi suomalaisissa elokuvateattereissa noin 53&nbsp;000 katsojaa.

Elokuva oli mukana Berliinin elokuvajuhlien kilpasarjassa. Kaurismäki palkittiin parhaana ohjaajana. Kaurismäki ei halunnut elokuvaa listalle, jolta valitaan Suomen edustaja kilpailemaan parhaan vieraskielisen elokuvan Oscar-ehdokkuudesta.

Ensi-illan jälkeen Kaurismäki sanoi elokuvan jäävän hänen viimeisekseen. Hän kuitenkin huomautti, että on sanonut niin ennenkin. Seuraava elokuva, *[[Kuolleet lehdet (elokuva)|Kuolleet lehdet]]*, julkistettiin kesäkuussa 2022, ja se sai ensi-iltansa syyskuussa 2023.

## Näyttelijät

## Tuotanto
Elokuvan työnimi oli *Pakolainen*. *Toivon tuolla puolen* on kuvattu osittain Helsingissä Puhoksen ostoskeskuksessa. Alun perin elokuvan kuvauspaikaksi suunniteltiin Espanjaa, kun taas trilogian päätösosa kuvattaisiin Saksassa. Kaurismäki kertoi käyneensä ”pyörimässä muutamassakin satamakaupungissa”, mutta totesi, että ”onhan Helsinki satamakaupunki”.

Elokuvan lopputeksteistä syntyi Kaurismäen ja lavastaja Markku Pätilän välille erimielisyyttä, jota puitiin markkinaoikeudessa. Lopputeksteissä mainitaan kolme lavastajaa, joista Pätilä on yksi. Pätilä vaati lavastuksen tekijänoikeuksia yksin itselleen ja elokuvan kopioiden tuhoamista. Markkinaoikeus hylkäsi Pätilän vaatimukset.

## Vastaanotto
### Palkintoja
* Berliinin elokuvajuhlat: paras ohjaus
* Kansainvälisen elokuvakriitikoiden järjestön Fiprescin vuoden paras elokuva

### Arvosteluja

## Televisioesitykset

## Viittauksia
Bob Dylanin maalaussarjassa *Deep Focus* on maalaus *Blue Light* (2021) elokuvan kohtauksesta, jossa kauppamatkustaja Wikström (Sakari Kuosmanen) istuu pöydän ääressä. Jimi Hendrix -julisteen tilalla seinällä on kuitenkin elokuvan *[[Ihana elämä|La dolce vita]]* juliste. Kaurismäki suhtautui asiaan myönteisesti.

Kohtaus elokuvan loppupuolella sijoittuu Helsingin Toivonkadulle. Hahmot illallistavat ravintola Gandhissa, ja asioivat Toivonkatu 1–3 kiinteistön porrashuoneen alaovella. Kohtauksessa aletaan olla niin sanotusti *Toivon tuolla puolen*.

## Lähteet

## Kirjallisuutta
* Sadinmaa, Kai: ”Kaipuun valtakunta”, Aki Kaurismäen elokuva Toivon tuolla puolen. *Filmihullu* 1/2017.

## Aiheesta muualla
* 
* 
* 
* Toivon tuolla puolen - Yle Areena
Cherrelle

**Cheryl Anne Norton**, joka tunnetaan paremmin taiteilijanimeltänsä **Cherrelle** (s. 13. lokakuuta 1958), on yhdysvaltalainen R&B-laulaja, joka sai mainetta 1980-luvun puolivälissä. Hänen listahitteihinsä lukeutuvat muun muassa kappaleet ”I Didn’t Mean to Turn You On”, ”Where Do I Run To”, ”Everything I Miss at Home” sekä duetot R&B-laulaja Alexander O’Nealin kanssa kuten ”Saturday Love” ja ”Never Knew Love Like This.”

## Diskografia
### Studioalbumit
* *[[Fragile (Cherrellen albumi)|Fragile]]* (1984)
* *[[High Priority (Cherrellen albumi)|High Priority]]* (1985)
* *[[Affair (Cherrellen albumi)|Affair]]* (1988)
* *[[The Woman I Am (Cherrellen albumi)|The Woman I Am]]* (1991)
* *[[The Right Time (Cherrellen albumi)|The Right Time]]* (1999)

### Kokoelma-albumit
* *The Best of Cherrelle* (Tabu, 1995)
* *Greatest Hits* (Tabu, 2005)
* *Icon* (Tabu, 2011)

### Singlet
* ”I Didn’t Mean to Turn You On”  (1984)
* ”Fragile… Handle with Care” (1984)
* ”Like I Will (Tokyo Mix)” (1984)
* ”You Look Good to Me” (1985)
* ”Saturday Love” (Alexander O’Nealin kanssa) (1985)
* ”Will You Satisfy?” (1986)
* ”Artificial Heart” (1986)
* ”Oh No It’s U Again” (1986)
* ”Never Knew Love Like This” (Alexander O’Nealin kanssa) (1988)
* ”Everything I Miss at Home” (1988)
* ”Affair” (1989)
* ”What More Can I Do for You” (1989)
* ”Saturday Love (Feelin’ Luv Mix)” (Alexander O’Nealin kanssa) (1990)
* ”Never in My Life” (1991)
* ”Tears of Joy” (1992)
* ”Still in Love with You” (1992)
* ”Baby, Come to Me” (Alexander O’Nealin kanssa) (1997)
* ”The Right Time” (1999)
* ”Just Tell Me” (1999)

## Lähteet
Kevät (elokuva)

**Kevät** () on Arvo Kruusementin ohjaama neuvostoliittolainen draamaelokuva vuodelta 1969. Viron maaseudun koulupoikien elämästä 1900-luvun alussa kertova elokuva perustuu Oskar Lutsin esikoisromaaniin vuodelta 1912, joka suomennettiin 1970-luvulla nimellä *Arno ja kumppanit*. Sen pohjalta elokuvan käsikirjoituksen ovat laatineet Kaljo Kiisk ja Voldemar Panso.

*Kevät* on valittu kaikkien aikojen parhaaksi virolaiselokuvaksi asiantuntijaäänestyksissä vuosina 2002 ja 2012. Lisäksi elokuvan nuoret päähahmot Arno ja Teele valittiin 2012 vuosisadan parhaaksi romanttiseksi pariksi virolaiselokuvassa.

## Rooleissa

## Vastaanotto

*Kevät* sai Viron elokuvateattereissa 558&nbsp;000 katsojaa, mikä oli lähes puolet maan silloisesta väestömäärästä (1,36 miljoonaa). Koko Neuvostoliitossa se sai yli kahdeksan miljoonaa katsojaa. 

## Jatko-osat
Kruusement ohjasi *Keväälle* myös jatko-osat *Suvi* (Kesä, 1976) ja *Sügis* (”Syksy”, 1990), jotka myös perustuvat Lutsin teoksiin. Trilogian keskimmäisessä osassa *Kevään* päähenkilöt ovat varttuneet parikymmenvuotiaiksi ja viimeisessä osassa keski-ikäisiksi.

Virolainen elokuvaohjaaja Ken Saan pyrki tekemään elokuvasta halvan uusintaversion Keniassa Yleisradion *[[Suomen marsalkka (elokuva)|Suomen marsalkka]]* -elokuvan tapaan, jonka tuotannossa Saan oli myös mukana. *Kevade*-hankkeesta toteutui vain sen tekoa kuvaava dokumenttielokuva.

## Lähteet
Jamban lento-onnettomuus 1995

**Jamban lento-onnettomuus 1995** tapahtui 18. joulukuuta 1995, kun Trans Service Airliftin Lockheed L-188C Electra syöksyi maahan pian lähdettyään lentoon Jamban lentoasemalta Angolassa. Onnettomuudessa kuoli 137 matkustajaa ja neljä miehistön jäsentä eli yhteensä 141 koneessa olleesta 144 ihmisestä. Kuolonuhrien määrällä mitattuna se on Angolan historian pahin lento-onnettomuus.

Ensimmäisten tietojen mukaan maahansyöksy tapahtui lähellä Caungulan kaupunkia Angolan pohjoisosissa, ja matkustajat olivat kaivostyöläisiä matkalla Kinshasasta Angolan timattikaivoksille. Sissiliike UNITA:n mukaan onnettomuus kuitenkin tapahtui maan eteläosassa, viiden kilometrin päässä Jamban lentoasemalta. Se kertoi tiedotteessaan tilanneensa lennon siirtääkseen muualle sisällissotaa Jambaan paenneita siviilejä, joita YK ei ollut suostunut evakuoimaan. 99 matkustajalle suunnitellussa koneessa oli lennolla noin 40 hengen ylikuorma.

## Lähteet
Päiviö Riihinen

**Päiviö Riihinen** (2. marraskuuta 1926 Pielavesi – 12. syyskuuta 2013 Kerava) oli suomalainen metsätieteilijä, joka toimi Helsingin yliopiston kansantaloudellisen metsäekonomian professorina lähes 30 vuotta (1964–1992)  ja oppilaidensa kautta vaikutti suuresti 1900-luvun suomalaiseen metsäpolitiikkaan.

Riihinen opiskeli metsätieteitä Helsingin yliopistossa 1940-luvulta alkaen, ja professori Eino Saarella oli merkittävä vaikutus hänen alanvalintaansa. Riihinen väitteli tohtoriksi vuonna 1962 tutkielmalla *Sales of Newsprint in Finland 1949–1959*, joka toi ekonometriset menetelmät metsätieteisiin. Hän oli uranuurtaja myös soveltaessaan faktorianalyysia metsänhoidon tutkimukseen. Professori Riihisen ohjauksessa valmistui kaksitoista tohtorinväitöskirjaa.

Päiviö Riihisen nuorempi veli Olavi Riihinen toimi samassa yliopistossa sosiaalipolitiikan professorina.

## Lähteet
Luettelo televisiosarjan Kyllä Jeeves hoitaa jaksoista

Tämä on **luettelo televisiosarjan [[Kyllä Jeeves hoitaa]] jaksoista**.

## Jaksoluettelo:

### 1. Kausi

### 2. Kausi

### 3. Kausi

### 4. Kausi
Estonian Literary Magazine

**Estonian Literary Magazine** eli *ELM* on Virossa kaksi kertaa vuodessa ilmestyvä englanninkielinen kirjallisuuslehti.

ELM on perustettu vuonna 1995, ja sitä julkaisee Viron instituutti. Lehden tavoite on edistää virolaista kirjallisuutta. ELMissä käsitellään sekä vanhempien kirjailijoiden että nykykirjailijoiden tuotantoa, ja siinä on kirja-arvioita.

ELMin päätoimittaja on Tiina Randviir, ja lehden toimitus on Tallinnassa.

## Lähteet

## Aiheesta muualla
* Official website
On Lonely Towers

__NOTOC__
**On Lonely Towers** on melodisen death metalin yhtye Barren Earthin kolmas studioalbumi. Se julkaistiin 24. maaliskuuta 2015 levymerkillä Century Media Records. Albumi on ensimmäinen uuden laulajan, färsaarelaisen Jón Aldarán kanssa.

Albumi debytoi Suomen virallisen listan sijalla 12.

## Vastaanotto
Albumi sai hyvän vastaanoton. Soundin Eero Kettunen antoi albumille kolme tähteä viidestä. Hän sanoi albumia erinomaiseksi mutta sekavaksi, aiempaa progressiivisemmaksi teokseksi, jossa yhtye on vaihtoehtoisesti ”löytänyt tai kadottanut itsensä”. Kaaoszinen Ville Kangasniemi antoi albumille arvosanaksi 8.5/10, ja sanoi albumia mielenkiintoiseksi. Hän kehui erityisesti fantasiamaailmanomaista tunnelmaa sekä sävellystyön laatua, ja mainitsi ainoaksi miinukseksi tottumattomuuden uuden laulajan power metal -tyyliseen ulosantiin. Niin ikään Imperiumin Henry Lunabba antoi albumille kahdeksan ja puoli tähteä. Hän sanoi sen olevan hallittu kaaos, johon uusi laulaja sopii hyvin, sekä sanoi albumin olevan yhtyeen paras.

## Kappaleet
#
#
#
#
#
#
#
#

## Kokoonpano

### Yhtye
* Kasper Mårtenson – kosketinsoitin
* Jón Aldará – laulu
* Olli-Pekka Laine – basso
* Janne Perttilä – kitara
* Marko Tarvonen – rummut
* Sami Yli-Sirniö – kitara

### Vierailevat muusikot
* Petri Herranen – saksofoni (kappale 8)
* Mila Laine – sello (kappaleet 1, 4 ja 6)

### Tuotanto
* Petri Majuri – äänittäjä, miksaaja
* Theodor Kapnas – äänittäjä
* Jukka-Pekka Miettinen – äänittäjä
* Tony Lindgren – masteroija
* Travis Smith – kansikuva, layout
* Mitja Harvilahti – valokuvat

## Arvostelut
* Imperiumi.net: 
* Kaaoszine.fi: 8.5/10
* Soundi: 

## Lähteet

## Aiheesta muualla
* 
*
Taistojen mies

**Taistojen mies** (tai **Viimeinen pyhäinjäännös**, *Viimne reliikvia*) on Grigori Kromanovin ohjaama neuvostovirolainen seikkailuelokuva vuodelta 1969. Se perustuu Eduard Bornhöhen kertomukseen ”Vürst Gabriel” (”Ruhtinas Gabriel”). 

Vuonna 2002 elokuvakriitikot äänestivät *Taistojen miehen* kaikkien aikojen neljänneksi parhaaksi virolaiselokuvaksi.

## Juoni
1500-luvun Liivinmaan sotaan sijoittuvassa tarinassa Piritan luostari haluaa haltuunsa Pyhän Birgitan pyhäinjäännökset varmistaakseen oman tulevaisuutensa.   Nuori aatelismies lupaa hankkia ne luostarille, jos saa vastalahjaksi kauniin nuoren Agneksen vaimokseen.

## Rooleissa

## Tuotanto
Elokuva kuvattiin värifilmille samalla kertaa sekä viron- että venäjänkielisiksi versioiksi, joiden kuvakulmat ja rajaukset poikkeavat eräissä kohtauksissa hieman toisistaan.

## Vastaanotto
*Taistojen mies* sai Neuvosto-Virossa valtavan suosion. Sen näki 772&nbsp;000 elokuvateatterikatsojaa, mikä oli yli puolet Viron asukasmäärästä. Vauhdikkaasta seikkailuelokuvasta on tullut myös myöhempien sukupolvien suosikki niin, että sitä kutsutaan ainoaksi virolaiseksi kulttielokuvaksi.

Tamperelaisen elokuvakerho Monroen Anton Asikainen kuvaa *Taistojen miestä* hillittömäksi seikkailuksi, joka sisältää ”miekkataisteluja, petollisia velipuolia, rakastuvia nunnia, salaluukkuja, hevostakaa-ajoja, palavia linnoja, palavia luostareita, palavia heinäpaaleja, neitsyiden ruoskintaa...” Hän kiinnittää huomiota myös elokuvan varsin ilmeiseen neuvostovastaisuuteen vapausteemoineen.

## Lähteet

## Aiheesta muualla
*
*
Klooritolueeni

**Klooritolueeni** viittaa kolmeen saman aineen isomeeriin:
*m-Klooritolueeni
*o-Klooritolueeni
*p-Klooritolueeni
Screen Actors Guild Awards 2017

**Screen Actors Guild Awards 2017** oli 23. kertaa järjestetty palkintogaala, jossa jaettiin Screen Actors Guild -palkintoja vuoden parhaille elokuva- ja televisiosuorituksille. Gaala järjestettiin 29. tammikuuta 2017 Los Angelesissa, Kaliforniassa.

Ehdokkaat julkistettiin 14. joulukuuta 2016.

## Voittajat ja ehdokkaat
* Screen Actors Guild Life Achievement Award – Lily Tomlin
### Elokuva

### Televisio

## Katso myös
* Oscar-gaala 2017
* Golden Globe 2017
* British Academy Film Awards 2017

## Lähteet

## Aiheesta muualla
* Virallinen sivusto
Tallinnan linja-autoasema

**Tallinnan linja-autoasema** () on Tallinnassa, Virossa sijaitseva linja-autoasema. Sieltä liikennöi linja-autoja sekä Viron sisäiseen liikenteeseen että ulkomaille. Se sijaitsee Kesklinnan kaupunginosassa. Linja-autoasema rakennettiin nykyiselle paikalleen Lastekodun ja Odran kulmaukseen vuonna 1959. Vuonna 2012 linja-autoasemaa nykyaikaistettiin.

## Lähteet
Gjøran Tefre

**Gjøran Tefre** (s. 25. marraskuuta 1994) on norjalainen maastohiihtäjä, joka edustaa Førde IL:ää.

Tefre kilpaili maailmancupissa ensimmäisen kerran 5. joulukuuta 2015 Norjan Lillehammerissa ollen yhdistelmäkilpailussa 49:s. Ensimmäiset maailmancupin pisteensä hän saavutti oltuaan neljästoista Lahden vapaan hiihtotavan sprintissä maaliskuussa 2018. Kymmenen parhaan joukkoon hän sijoittui ensimmäisen kerran oltuaan yhdeksäs Planican vapaan hiihtotavan sprintissä joulukuussa 2019. Ensimmäisen palkintosijansa hän saavutti oltuaan toinen Falunin 20 kilometrin vapaan hiihtotavan yhteislähtökilpailussa maaliskuussa 2024.

Skandinavia Cupissa Tefre on kilpaillut joulukuusta 2014 lähtien. Hän on voittanut vapaan hiihtotavan sprintin Latvian Madonassa 1. maaliskuuta 2019. Lisäksi hän on sijoittunut osakilpailuissa kaksi kertaa toiseksi ja kolme kertaa kolmanneksi.

Tefre voitti Norjan-mestaruuden 10 kilometrin perinteisen hiihtotavan kilpailussa Beitostølenissä helmikuussa 2024. Tätä aiemmin hän oli sijoittunut 
Norjan-mestaruuskilpailuissa parhaimmillaan neljänneksi kymmenen kilometrin vapaan hiihtotavan kilpailussa Mo i Ranassa maaliskuussa 2014.

## Lähteet

## Aiheesta muualla
Re (Italia)

**Re** on kunta Pohjois-Italiassa Verbano-Cusio-Ossolan maakunnassa Piemonten alueella. 
Ren naapurikunnat ovat Craveggia, Cursolo-Orasso, Malesco ja Villette sekä Sveitsin puolella Onsernone ja Centovalli.

## Lähteet
Madonna del Sasso

**Madonna del Sasso** on kunta Pohjois-Italiassa Verbano-Cusio-Ossolan maakunnassa Piemonten alueella. Madonnan naapurikunnat ovat Arola, Breia, Cellio, Cesara, Civiasco, Pella, Pogno, San Maurizio d'Opaglio, Valduggia ja Varallo.

## Lähteet
Vanzone con San Carlo

**Vanzone con San Carlo** on kunta Pohjois-Italiassa Verbano-Cusio-Ossolan maakunnassa Piemonten alueella. Vanzonen naapurikunnat ovat Antrona Schieranco, Bannio Anzino, Calasca-Castiglione ja Ceppo Morelli.

## Lähteet

## Aiheesta muualla
Electric Play

__NOTOC__
**Electric Play** on Remun & Hurriganesin 18. marraskuuta 2016 julkaistu studioalbumi. Levyn nimikappale ”Electric Play” julkaistiin singlenä 21. lokakuuta. Albumilla vierailevat Ile Kallio, Michael Monroe, Tatu Mannberg ja Hannu Sormunen.

Albumin julkaisi musiikkituottaja Hannu Sormusen uusi yhtiö Lasso Entertainment Oy, ja jakelusta vastasi Sony Music Entertainment Finland. Albumi julkaistiin CD-levynä (18.11.), digilevynä (18.11.) ja vinyylilevynä (2.12.).

Albumi ylsi ensimmäisellä listaviikollaan Suomen virallisen listan sijalle 10.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
### Remu & Hurriganes
* Remu Aaltonen – laulu, lyömäsoittimet
* Nipa Niilola – kitarat, taustalaulu
* Antti Rautajoki – kitarat
* Jaska Ylä-Rautio – basso
* Arska Rautajoki – rummut

## Lähteet
Koigi

**Koigi** () oli kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi.

Koigin kunta sijaitsi maakunnan keskiosassa Paiden kaakkoispuolella. Koigissa oli arviolta 955 asukasta (vuonna 2016) ja sen pinta-ala oli 204,22 neliökilometriä.

Koigiin kuului 15 kylää: Huuksi, Kahala, Keri, Koigi, Lähevere, Prandi, Päinurme, Pätsavere, Rutikvere, Silmsi, Sõrandu, Tamsi, Vaali, Väike-Kareda ja Ülejõe.

## Väestö
Vuoden 2011 väestönlaskennan mukaan Koigin kunnassa oli 908 asukasta, joista 858 (94,5 %) oli virolaisia, 24 (2,6 %) venäläisiä ja 21 (2,3 %) muita kansallisuuksia.

## Lähteet

## Aiheesta muualla
Paide (kunta)

**Paiden kunta** () oli kunta Viron Järvamaan maakunnassa. Vuoden 2017 kuntauudistuksessa Paiden kunta, Paiden kaupunki ja Roosna-Allikun kunta yhdistettiin uudeksi Paiden kaupungiksi.

Kunta sijaitsi maakunnan keskiosassa ja ympäröi Paiden kaupunkia. Paiden kunnassa oli arviolta 1&nbsp;627 asukasta (vuonna 2016) ja sen pinta-ala oli 300,58 neliökilometriä.

Paideen kuului 28 kylää: Anna, Eivere, Kirila, Korba, Kriilevälja, Mustla, Mustla-Nõmme, Mäeküla, Mäo, Mündi, Nurme, Nurmsi, Ojaküla, Otiku, Pikaküla, Prääma, Puiatu, Purdi, Sargvere, Seinapalu, Sillaotsa, Suurpalu, Sõmeru, Tarbja, Valgma, Veskiaru, Viraksaare ja Võõbu.

## Väestö
Vuoden 2011 väestönlaskennan mukaan Paiden kunnassa oli 1 507 asukasta, joista 1 440 (95,6 %) oli virolaisia, 27 (1,8 %) venäläisiä ja 39 (2,6 %) muita kansallisuuksia.

## Kuvia

Tiedosto:Anna kirik1.jpg|Annan kirkko
Tiedosto:Sargvere rüütlimõisa peahoone.JPG|Sargveren kartano
Tiedosto:Purdi mõisa tuuleveski.jpg|Purdin kartanon tuulimyllyn rauniot
Tiedosto:Vaade Seli rabale.jpg|Selin suo


## Lähteet

## Aiheesta muualla
Zahamenan kansallispuisto

**Zahamenan kansallispuisto** on luonnonsuojelualue Madagaskarin itäosassa. Se kuuluu  Unescon maailmanperintökohteeseen Atsinananan sademetsät.

Suojellun alueen kokonaispinta-ala on 643 neliökilometriä, josta 423 kuuluu kansallispuistoon, ja loput on luonnonpuistoa johon ei päästetä matkailijoita. Puisto jakautuu itä- ja länsiosaan, joita erottaa toisistaan käytävä, jossa sijaitsee useita kyliä. Puiston suurin uhka on lähiseudun asutuksen kasvavat tarpeet. Koko alueen tutkiminen on vasta alkuvaiheessa.

Zahamenan kansallispuiston alue on vaikeakulkuista kukkulamaastoa, jota halkovat monet jokilaaksot. Puisto on perustettu 1997. Koko alueen tutkiminen on vasta alkuvaiheessa. Tiedetään jo, että biodiversiteetiltään alue kuuluu Madagaskarin rikkaimpiin. Siellä on tavattu 45 nisäkäslajia, joista 11 on puoliapinoita, ja 112 lintulajia, joista 67 on kotoperäisiä Madagaskarilla.

## Lähteet

## Aiheesta muualla
Andres Anvelt

**Andres Anvelt** (s. 30. syyskuuta 1969 Tallinna) on virolainen poliitikko, kirjailija ja poliisi. Anvelt edustaa Sosiaalidemokraattista puoluetta (SDE).

## Ura
Anvelt valmistui 1987 Tallinnan koulusta nro 21 ja Tallinnan miliisin erikoiskoulusta. Hän sai viran Viron poliisin palveluksessa 1989. Hän on opiskellut oikeustiedettä Tarton yliopistossa ja valtiotieteitä Tallinnan teknillisessä yliopistossa, suorittanut siellä maisterin tutkinnon 2003 ja opiskellut myös FBI Academyssa Yhdysvalloissa. 

Vuosina 2001–2003 Anvelt oli Viron rikospoliisin päällikkö ja 2004–2006 Viron poliisikorkeakoulun rehtori. Hän toimi vuosina 2007–2011 Viron puolustusvoimien ylipäällikön Ants Laaneotsin turvallisuusneuvonantaja.

Anvelt oli oikeusministerinä Taavi Rõivasin ensimmäisessä hallituksessa maaliskuusta 2014 huhtikuuhun 2015.

Anvelt toimi Jüri Ratasin hallituksen sisäministerinä marraskuuhun 2018 saakka. Hän tiedotti 20. marraskuuta 2018 luopuvansa ministerin tehtävistä ja jättävänsä politiikan kokonaan terveyssyistä johtuen. Anvelt oli joutunut keväällä sairaalaan keuhkokuumeen vuoksi ja oli siitä lähtien kärsinyt terveysongelmista. Anveltin oli tarkoitus olla sosiaalidemokraattien kärkiehdokas Itä-Virumaalla maaliskuun 2019 Riigikogun vaaleissa.

## Kirjailijana
Anvelt on kirjoittanut rikosromaanin *Punane elavhõbe* (2007), josta Andres Puustusmaa on vuonna 2010 ohjannut elokuvan. Vuonna 2010 ilmestyi hänen toinen romaaninsa *Direktor. Ühe turu erastamise lugu*, jonka tapahtumat sijoittuvat 1990-luvun Tallinnan tukkumarkkinoille.

## Yksityiselämä
Andres Anveltin isoisä on Jaan Anvelt (1884–1937). Isoisä oli tunnettu bolševistinen agitaattori, joka lokakuun vallankumouksen jälkeen perusti Koillis-Viroon 1918 kommunistisen työkommuunin ja osallistui 1924 epäonnistuneeseen kommunistiseen vallankaappausyritykseen. Jaan Anvelt joutui sittemmin Stalinin puhdistusten uhriksi ja kuoli 1937 Moskovassa. Isän äiti Alise Stein-Anvelt (1900–1991) oli taiteilija ja parlamentin jäsen. Isä Jaan Anvelt nuorempi (1935–2001) oli kommunistipuolueen puoluevirkailija.

Anvelt on naimisissa toimittaja Kärt Anveltin (o.s. Karpa, s. 1973) kanssa. Heillä on yksi lapsi.

## Lähteet

## Aiheesta muualla

*Andres Anveltin kotisivut
Sihveri

**Sihveri** on harvinainen suomalainen miehen etunimi, joka on annettu vuoteen 2016 mennessä 114 henkilölle. Nimen tunnettuja kantajia ovat urheilijat Jouko Törmänen ja Seppo Suoraniemi, joilla se on toisena etunimenä.

## Lähteet
Väkivallan kierre

**Väkivallan kierre** (*Menace II Society*) on yhdysvaltalainen ghettoelämästä kertova elokuva vuodelta 1993, jonka Hughesin veljekset ovat ohjanneet. Sen päänäyttelijät ovat Tyrin Turner, Jada Pinkett, Larenz Tate ja Samuel L. Jackson. Elokuva sijoittuu senaikaiseen 1990-luvun South Central Los Angelesiin, Kaliforniaan ja kertoo nuoren miehen Kaydee ”Caine” Lawsonin elämästä sekä hänen läheisistä ystävistään. Se sai mainetta väkivaltaisista kohtauksistaan, kielenkäytöstään sekä huumeisiin liittyvästä sisällöstään. *Väkivallan kierre* sai kriitikkojen ylistystä näyttelemisestä, ohjauksesta sekä realistisesta kaupunkiväkivallan kuvaamisesta.

## Roolit

## Katso myös
**[[Boyz n the Hood – kulman kundit]]*
**[[Juice (elokuva)|Juice]]*
**[[New Jack City]]*

## Lähteet
Taste of Voodoo

__NOTOC__
**Taste of Voodoo** on stoner metal -yhtye Blaken seitsemäs studioalbumi. Se julkaistiin 6. syyskuuta 2013 levymerkillä Hype Records.

Albumi debytoi Suomen virallisen listan sijalla 24.

## Vastaanotto
Albumi sai suopean vastaanoton. Soundin Eero Kettunen antoi albumille kolme tähteä viidestä, ja sanoi sen olevan hyvä, perusvarma albumi ilman yllätyksellisyyttä. Viihdesivusto Imperiumin Starbuck antoi albumille arvosanan 7.5/10, ja sanoi niin ikään albumin olevan tavanomaisen erinomainen ilman mitään mullistavaa.

## Kappaleet
Kaikki kappaleet säveltänyt ja sanoittanut Aaro Seppovaara.

#
#
#
#
#
#
#
#
#
#
#

## Kokoonpano
* Aaro Seppovaara – laulu, kitara, basso
* Lasse Rantanen – basso
* Antero Aunesluoma – basso (kappaleet 1 ja 5)

### Tuotanto
* Aaro Seppovaara – tuottaja, äänittäjä, miksaaja
* Mika Jussila – masteroija
* Pasi Takula – valokuvat

## Arvostelut
* Imperiumi.net: 
* Keskisuomalainen: *suopea*
* Soundi: 

## Lähteet

## Aiheesta muualla
* Taste of Voodoo @ Discogs
*
Jan Swammerdam

**Jan Swammerdam** (12. helmikuuta 1637 Amsterdam – 15. helmikuuta 1680 Amsterdam) oli alankomaalainen luonnontieteilijä.

Swammerdam aloitti lääketieteen opinnot Leidenin yliopistossa vuonna 1661. Hän valmistui kandidaatiksi vuonna 1663 ja sai lääketieteen tohtorin arvon vuonna 1667. Swammerdam ei kuitenkaan juuri harjoittanut lääkärin ammattia.

Swammerdam käytti tutkimuksessaan mikroskooppia ja löysi punasolun vuonna 1658. Hän tutki myös hyönteisiä ja niiden muodonmuutosta. Teoksissaan hän muun muassa korjasi fysiologi Marcello Malpighin käsitystä hyönteisten aivoista ja hermostosta sekä lääkäri William Harveyn käsitystä muodonmuutoksesta. Vuosina 1737–1738 julkaistiin Swammerdamin mikroskoopilla tekemiä havaintoja koonnut teos *Biblia naturae*.

## Lähteet

## Aiheesta muualla
Mediataiteen valtionpalkinto

**Mediataiteen valtionpalkinto** on Suomen valtion Taiteen edistämiskeskuksen myöntämä palkinto. Palkinto jaettiin ensimmäisen kerran vuonna 2013. Se rahoitettiin alun perin Veikkauksen voittovaroista.

Vuonna 2013 palkinnon myönsi media-, sarjakuva- ja kuvitustaiteen toimikunta ja jakoi kulttuuriministeri Paavo Arhinmäki. Palkinnon arvo oli 15&nbsp;000 euroa. Vuodesta 2015 palkinnon on myöntänyt audiovisuaalinen taidetoimikunta ja sen arvo oli 13&nbsp;500 euroa. Vuodesta 2017 palkinnon arvo oli 14&nbsp;000 euroa.

## Palkitut
* 2013: Mika Taanila, elokuvaohjaaja ja kuvataiteilija
* 2014: Maija Blåfield, taiteilija ja elokuvaohjaaja
* 2015: Shinji Kanki, kokeellinen säveltäjä, kouluttaja ja tuottaja
* 2016: Terike Haapoja ja Laura Gustafsson, *Toisten historia* -projekti
* 2017: Minna Tarkka, vaikuttaja
* 2018: Anneli Nygren, mediataiteilija
* 2019: Perttu Rastas, mediataiteen asiantuntija
* 2020: Hans Rosenström, kuvataiteilija
* 2021: Kaino Wennerstrand, taiteilija
* 2022: Anni Puolakka, kuvataiteilija
* 2023: Ville Kallio, kuvataiteilija

## Lähteet
Vähin I hallitus

**Vähin I hallitus** oli Viron tasavallan väliaikainen hallitus, joka toimi 30. tammikuuta 1992 – 21. lokakuuta 1992. Se oli siirtymävaiheen hallitus, joka toimi kunnes Mart Laarin perustuslaillinen hallitus nimitettiin 21. lokakuuta 1992.

## Lähteet
* Tiit Vähin hallitus  Viron valtion sivustolla
* Viron hallitukset  Viron valtion sivustolla
Anisaldehydi

**Anisaldehydi** eli **p-metoksibentsaldehydi** tai **4-metoksibentsaldehydi** (C8H8O2) on aromaattisiin aldehydeihin kuuluva orgaaninen yhdiste. Yhdistettä käytetään hajusteissa sekä lähtöaineena orgaanisen kemian synteeseissä.

## Ominaisuudet
Huoneenlämpötilassa anisaldehydi on väritöntä tai kellertävää nestettä. Yhdisteellä on tunnusomainen aniksenkaltainen makea tuoksu. Anisaldehydi liukenee vähäisessä määrin veteen ja hyvin muun muassa etanoliin, dietyylieetteriin, asetoniin ja kloroformiin. Anisaldehydin reaktiot ovat tyypillisiä aromaattisille aldehydeille ja se voidaan esimerkiksi hapettaa anishapoksi tai pelkistää anisalkoholiksi. Luonnossa anisaldehydiä esiintyy eteerisissä öljyissä muun muassa aniksessa (0,1&ndash;1,4 %), fenkolissa (n. 2%) ja rusotähtianiksessa (0,1&ndash;0,5 %).

## Valmistus ja käyttö
Vaikka anisaldehydiä esiintyykin useissa eteerisissä öljyissä, sitä tuotetaan pääasiassa teollisesti. Käytettyjä tapoja ovat muun muassa anetolin hapetuksella esimerkiksi typpihapon, kromiyhdisteiden tai otsonin avulla, metyloimalla p-hydroksibentsaldehydiä tai anisolista Vilsmeier–Haack-reaktiolla.

Anisaldehydiä käytetään hajusteissa tuomaan kukkaismaista hajua esimerkiksi saippuoihin. Sitä voidaan lisätä myös elintarvikkeisiin. Yhdistettä käytetään myös lähtöaineena valmistettaessa muun muassa lääkeaineita. Anisaldehydin etanoliliuosta voidaan käyttää ohutkerroskromatografiassa värjäysreagenssina ja se reagoi kuumennettaessa useiden yhdisteiden kanssa muodostaen erilaisia värillisiä yhdisteitä.

## Lähteet

## Aiheesta muualla
* Human Metabolome Database (HMDB): 4-Methoxybenzaldehyde 
* Food Component Database (FooDB): 4-Methoxybenzaldehyde 
* Kyoto Encyclopedia of Genes and Genomes (KEGG): p-Anisaldehyde 
* PheroBase: Semiochemical - p-anisaldehyde 
* Dr. Duke's Phytochemical and Ethnobotanical Databases: p-Anisaldehyde
GRP

**GRP** voi tarkoittaa muun muassa seuraavia asioita:

* Gastrin-releasing peptide, gastriinia vapauttava peptidi
* Glassfibre-reinforced plastics eli glassfibre-reinforced polyester, lasikuitulujitteinen muovi
Alakylä (Haapavesi)

**Alakylä** (vuoteen 1960 **Alasydänmaa**, myös **Ala-Sydänmaa**) on kylä, joka sijaitsee Haapaveden kaupungin lounaiskulmassa, rajoittuen etelässä Nivalaan ja lännessä Ylivieskaan.

Seutua on luonnehdittu viehättäväksi, syrjäiseksi, hyvin säilynyttä perinteistä rakennuskantaa omaavaksi kyläksi, jota rakentaminen ei ole pilannut.

## Asutus
Alasydänmaalla oli 1850-luvulla kymmenen tilaa: Aittola, Kokko, Matola, Murto, Ojakangas, Perkkiö, Pyöriä, Rasva, Veivo ja Yrtti. 1950-luvun alussa kylällä oli 44 taloa ja asukkaita noin 260. Vuoden 1970 jälkeen kylän asukasluku alkoi vähentyä peltojen paketointilain myötä. Nuoret muuttivat työn perässä muualle, lähinnä Ruotsiin ja Etelä-Suomeen. Vanhemmat panivat pellot pakettiin ja muuttivat kirkonkylälle. Vuonna 2005 asuttiin 22 talossa, joista kolme oli uusia. Asukkaita oli yhteensä noin 60. Kesäkäytössä olevia taloja oli 11 kappaletta. Asumattomia ja hävinneitä asuinpaikkoja oli yhteensä 27.

## Palvelut
Kylälle rakennettiin koulu vuonna 1929. Oppilaita oli tuolloin noin 50. Suurten ikäluokkien aikuistuttua oppilaat vähenivät ja koulun toiminta loppui vuonna 1972. Samoihin aikoihin loppui kauppa Suojalasta ja kauppa-auto kulki vielä joitakin vuosia sen jälkeen. Alasydänmaan nimi muutettiin Alakyläksi vuonna 1960. Sen jälkeen kun kylän nimi vaihtui Alakyläksi, liitettiin osoitteisiin tiennimet ja -numerot. Sitä ennen riitti osoitteeksi pelkkä Alasydänmaa.

## Malmikartoitus
Alakylällä suoritettiin malmikartoitusta vuosina 1954–1957. Geologisen tutkimuslaitoksen mukaan alueelta löytyi noin 15 kilometriä pitkä ja 1–3 kilometriä leveä yhtenäinen vyöhyke, jolla esiintyy runsaasti magneettisia häiriömaksimeja. Alueen maanpeitteen paksuus vaihtelee tyypillisesti 0,5 metristä 1,5 metriin, joten magneettisten häiriöiden aiheuttajat oli suhteellisen helppo tunnistaa. Koekuoppien perusteella voitiin päätellä, että magneettiset häiriöt aiheutti runsas magneetti- ja rikkikiisupitoisuus. Lisäksi löydettiin kuparikiisua ja sinkkivälkettä. Viimeksi mainittujen malmien esiintymistä tutkittiin tarkemmin vuosina 1955–1957. Kuparipitoisuudeksi osoittautui parhaissa kohdissa 1 prosentti, sinkkivälkkeen pitoisuus oli 1,5–2 prosenttia. Kerrokset olivat kuitenkin sen verran ohuita tai pesäkeluonteisia, ettei niitä pidetty taloudellisesti kannattavina.

## Lähteet
Gastriinia vapauttava peptidi

**Gastriinia vapauttava peptidi** (**GRP**, eng. *gastrin-releasing peptide*) on neuropeptidi, joka osallistuu muun muassa ruoansulatukseen stimuloimalla mahalaukun ja pohjukaissuolen G-soluja erittämään gastriinia. Gastriini puolestaan lisää hapon eritystä mahalaukun parietaalisoluista. GRP:tä vapautuu kiertäjähermon hermopäätteistä.
Merinat

**Merinat**, muita nimityksiä **imerina**, **antimerina** tai **hova**, ovat Madagaskarin suurin etninen ryhmä, joka muodostaa noin neljänneksen maan väestöstä. He ovat saarivaltion ylänköjen väestöä ja yksi maan kahdeksastatoista virallisesta etnisestä ryhmästä.

## Lähteet

## Aiheesta muualla
9 (Polina Gagarinan albumi)

**9** on venäläisen poplaulaja Polina Gagarinan kolmas studioalbumi. Se julkaistiin vuonna 2016 levymerkillä Gazgolder.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* InterMedia 
* NEWSmuz 

## Lähteet
Peptidi YY

**Peptidi YY** (**PYY**) on ruoansulatuksen peptidihormoni, joka hillitsee ruokahalua. Peptidi YY:tä erittyy ohutsuolen ja paksusuolen enteroendokriinisista L-soluista ruoan saannin yhteydessä. PYY:tä erittyy myös keskushermostossa syömistä säätelevissä keskuksissa väliaivojen ja aivorungon alueilla.

## Lähteet
Penetranssi

**Penetranssi** eli geenin ilmenemisyleisyys ilmaisee, kuinka suuri osa tietyn genotyypin edustajista ilmentää tiettyä ominaisuutta fenotyypissään. Jos penetranssi on täydellinen (100%), geeni ilmenee kaikissa yksilöissä, jotka kantavat kyseistä genotyyppiä. 

Lääketieteessä sairautta aiheuttavan mutaation penetranssi on täydellinen silloin, jos kaikki mutaatiota kantavat henkilöt ovat sairaita. Jos mutaation penetranssi on esimerkiksi 40%, 40% mutaation kantajista sairastuu elämänsä aikana. Tällöin käytetään termiä alentunut tai epätäydellinen penetranssi.

Täydellinen penetranssi on usein monogeenisilla sairauksilla, kuten neurofibromatoosi 1. Epätäydellinen penetranssi on esimerkiksi BRCA1-geenin mutaatioilla, jotka aiheuttavat rinta- ja munasarjasyöpää. 

## Lähteet
*
Wir geben ’ne Party

**Wir geben ’ne Party** (suom. *Meillä on juhlat*) on MeKaDon (Dorkas Kiefer, Kati Karney, Melanie Bender) kappale, joka edusti Saksaa  Irlannin Dublinissa. Kappaleen on säveltänyt Ralph Siegel ja sanoittanut Bernd Meinunger.

Kappale sijoittui Euroviisuissa kolmanneksi 128 pisteellä.

## Lähteet
Ted Chiang

**Ted Chiang** (s. 1967) on yhdysvaltalainen kirjailija. Hänen kiinankielinen nimensä on Chiang Feng-nan (姜峯楠).

Hänen novellejaan on palkittu mm. Nebula-, Hugo-, Haykawa-palkinnoilla. Hän on voittanut Campbell-palkinnon parhaan uuden kirjailijan sarjassa.

Hänen novellinsa Story of Your Life on filmatisoitu vuonna 2016 julkaistussa elokuvassa *[[Arrival (elokuva)|Arrival]]*

## Henkilöhistoria

Ted Chiang valmistui Brownin yliopistosta Rhode Islandilla tietojenkäsittelytieteestä.

## Teoksia
### Novellikokoelmia
* *Stories of Your Life and Others* (2002) (voitti Locus-palkinnon parhaan novellikokoelman kategoriassa)

### Novelleja
* *Tower of Babylon* (1990), Nebula-palkinto 
* *Division by Zero* (1991)
* *Understand* (1991) , Hayakawa-palkinto
* *Story of Your Life* (1998), Nebula-, Theodore Sturgeon-, Seiun- sekä Haykawa-palkinnot
* *The Evolution of Human Science* (2000) (myös nimellä *Catching Crumbs from the Table*)
* *Seventy-Two Letters* (2000), Sidewise- ja Haykawa-palkinnot
* *Hell Is the Absence of God* (2001), Hugo-, Locus-, Nebula- sekä Seiun-palkinnot
* *Liking What You See: A Documentary* (2002)
* *What's Expected Of Us* (2006)
* *The Merchant and the Alchemist's Gate* (2007), Hugo-, Nebula- sekä Seiun-palkinnot
* *Exhalation* (2008), Hugo-, Locus- ja British Science Fiction-palkinnot
* *The Lifecycle of Software Objects* (2010), Locus-, Hugo-, sekä Seiun-palkinnot
* "Dacey's Patent Automatic Nanny," *The Thackery T. Lambshead Cabinet of Curiosities* (2011)
* *The Truth of Fact, the Truth of Feeling* (2013)
* *The Great Silence* (2015)

## Lähteet

## Aiheesta muualla
* Ted Chiang Science Fiction Awards Database -sivustolla
Pohjajärvi (Ylöjärvi)

**Pohjajärvi**  on Pirkanmaalla Ylöjärven Vuorentaustassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pohjajärvi on osa Vihnusjärven valuma-aluetta.

## Maantietoa
Järvi on 200 metriä pitkä, 200 metriä leveä ja sen pinta-ala on 2,6 hehtaaria. Siihen laskevat pohjois- ja luoteispuolen metsäojat. Laskuoja lähtee järven eteläpäästä ja se juoksee Vuorentaustan asuntoalueen läpi etelään ja kääntyy Tukiaistenmaalla loivasti länttä. Siellä se yhtyy kolmen kilometrin jälkeen Leppiojaan, joka muuttuu yhtymäkohdassa Myllypuroksi. Järven rantaviivan pituus on 600 metriä. Järven rannat ovat kokonaan Pohjajärvenleton avosuon sisällä. Rannat ovat kuivatetun järven pohjaa ja nykyinen järvi sijaitsee sen järven syvänteessä ja laskuoja on kuivatuksen yhteydessä kaivettu syvemmäksi ulottumaan nykyiselle järvelle asti. Järven suoalueen itä- ja eteläpuolelle ulottuvat Vuorentaustan ja Pohjolan kaupunginosat.

## Historiaa
Vuonna 1855 julkaistussa Kalmbergin kartastossa järven nimi kirjoitettiin ”Pääpohjanen”. Sen rannoille oli merkitty kolmen torpan paikka. Silloinen rantaviiva seurasi pääpiirtein nykyistä Pohjajärvenleton ja sen soistuneen metsikön reunaa. Laskuojan paikka ei ollut kartassa. Järvi on kartan julkaisun aikoihin tai sen jälkeen kuivatettu.

Vuoden 1953 peruskartassa järven nimi kirjoitettiin ”Pohjanlampi” ja se sijaitsi Ilmarinkylässä. Kylässä oli muutamia maatiloja, mutta jo silloin kylän keskelle oli rakennettu omakotitaloja. Vuoden 1960 kartassa olivat omakotitalot lisääntyneet ja nyt taajamaa kutsuttiin Vuorentaustaksi. Järven nimi kirjoitettiin nyt ”Pohjajärvi”. Ylöjärveltä tuli Pohjolan kautta suora tie Ylöjärven keskustasta. Vuonna 1975 olivat Vuorentausta ja Hatolan asuinalueet kasvaneet yhteen ja järven itäpuolella olevat Pohjolan pellot olivat myös rakennettuja.

## Lähteet